stanford-oval/wikipedia huggingface dataset:
Lentopallon naisten maailmanmestaruuskilpailut 1986
Mitaliottelut > Loppuottelu

| Loppuottelu | Loppuottelu | Loppuottelu | Loppuottelu | Loppuottelu | 1>  erä | 2>  erä | 3>  erä | 4>  erä | 5>  erä | raportti |
| --- | --- | --- | --- | --- | --- | --- | --- | --- | --- | --- |
| 13.9. | Praha | Kiina  | 3–1 |  Kuuba | 15–6 | 15–7 | 10–15 | 15–9 |  |  |
Lopulliset sijoitukset

| --- | --- |
:  Kiina
:  Kuuba
:  Peru
4.:  Itä-Saksa
5.:  Brasilia
6.:  Neuvostoliitto
7.:  Japani
8.:  Etelä-Korea
9.:  Italia
10.:  Yhdysvallat
11.:  Tšekkoslovakia
12.:  Bulgaria
13.:  Länsi-Saksa
14.:  Pohjois-Korea
15.:  Kanada
16.:  Tunisia
Latvala Bros

| Latvala Bros |
| --- | --- |

Tiedot
Toiminnassa:  1993–1996
Tyylilaji:  speed metal, thrash metal, progressiivinen metalli, instrumentaalinen
Kotipaikka:   Espoo, Suomi
Laulukieli:  englanti
Jäsenet:  Roope Latvala, laulu, kitara, basso   Jussi Latvala, rummut, taustalaulu  
Levy-yhtiö:  Spinefarm Records  
Infobox OKNimi-testi OK: 
Latvala Bros oli suomalainen instrumentaalinen thrash metal -yhtye, joka toimi vuodet 1993–1996. Se julkaisi historiansa aikana yhden albumin, Wooden Eyen.
Historia

Latvala Bros yhtyeen perusti vuonna 1993 edesmenneen Stonen kitaristi Roope Latvala. Hänen lisäkseen bändissä soitti rumpuja tämän veli, Jussi Latvala. Yhtye teki yhden albumin, Wooden Eyen vuonna 1995 ja sitä painettiin vain 1100 kappaleen[lähde? ] rajoitettu erä. Levy ei menestynyt ja niinpä seuraavana vuonna yhtye päätti lopettaa, mutta ennen kuin Roope liittyi Children of Bodomiin vuonna 2003, yhtye esiintyi vielä kolmesti vuonna 2002. Roope piirsi levynkannen, sävelsi kaikki kappaleet ja soitti kitarat sekä bassot.
Diskografia > Studioalbumit

Wooden Eye (1995,  Plutonium Records)
Diskografia > Singlet

Latvala Bros Inc. (1993)
Diskografia > Demot

Wooden Eye (1995)
Aiheesta muualla

Latvala Bros meteli.netissä
Latvala Bros Encyclopedia Metallumissa
Luettelo Antonov An-24:n onnettomuuksista

Katekavian lento 9357 syöksyi maahan Igarkassa vuonna 2010 laskeuduttuaan liian matalalle lähestymisen aikana.
Antonov An-24 on Antonovin valmistama lyhyen matkan potkuriturbiinikäyttöinen matkustajalentokone. Se lensi ensilentonsa 29. joulukuuta 1959 ja otettiin liikennekäyttöön syyskuussa 1963. Sitä valmistettiin vuosina 1959–1978 yhteensä noin 1 100 kappaletta.
Valmistetuista koneista 174 eli noin 15,8 prosenttia on helmikuuhun 2021 mennessä tuhoutunut onnettomuuksissa, kaappauksissa, terroriteoissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus Fokker F.27 Friendshipillä on 22,5 prosenttia ja Avro 748:lla 26,7 prosenttia.
An-24:n toistaiseksi pahin onnettomuus tapahtui 16. heinäkuuta 2005 Päiväntasaajan Guinean Baneyssa, kun Equatorial Express Airlinesin An-24B syöksyi maahan pian lähdettyään Malabosta. Lennolla oli 60 ihmistä, jotka kaikki kuolivat onnettomuudessa. Onnettomuuskone oli tuotu Päiväntasaajan Guineaan toisen yhtiön käyttöön helmikuussa 2002, ja ensimmäinen tuhannen lentotunnin määräaikaishuolto oli määrä tehdä tammikuussa 2004. Yhtiö lakkautettiin kuitenkin noihin aikoihin, ja kone siirtyi Equatorial Express Airlinesille ilmeisesti ilman, että määräaikaishuoltoa tehtiin missään vaiheessa.
Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen.
Lost Coast

Lost Coastin rannikkoa.
Lost Coast on enimmäkseen kehittymätön alue Kalifornian osavaltion pohjoisrannikolla Humboldtin ja Mendocinon piirikunnissa. Alue nimettiin 1930-luvulla tapahtuneen väestönkadon jälkeen.  Rannikkovuorien jyrkkyys ja siihen liittyvät tekniset haasteet ovat tehneet suurempien teiden rakentamisen alueelle liian kalliiksi, jättäen sen osavaltion Tyynenmeren rannikon kehittymättömimmäksi ja syrjäisimmäksi osaksi.
Aiheesta muualla

Kuvia tai muita tiedostoja aiheesta Lost Coast Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Lokasuoja

Lokasuoja on ajoneuvon rengasta ympäröivä roiskeilta suojaava osa. Roiskeläpällä suojausta saa lisää.
Autot

Autoissa lokasuojat voivat olla osana korirakennetta eivätkä erillisinä osina.
Polkupyörät

Suomessa vuodenajat voivat vaikuttaa siihen kuinka haastellista on pitää puitteet siistinä mutta esimerkiksi reppujen pesemistä varten on olemassa isoja pesupusseja. Toisaalta, talvinen keli voi muodostaa renkaan ja lokasuojan väliin kerroksen joka jarruttaa renkaan pyörimistä. Teiden auraus ehkäisee tätä mutta varminta olisi varata riittävästi aikaa liikkumiseen vaikka joutuisi jopa raahaamaan mukanaan pyörää jossa rengas olisi jähmettyneenä tiettyyn asentoon.
Kuvagalleria

Auton lokasuoja
Polkupyörän lokasuoja
Lokasuoja
Wikimedia Commonsissa on kuvia tai muita tiedostoja aiheesta .
Latvanen (Pyhäjärvi)

Latvanen on kylä Pyhäjärven kunnassa Oulun läänissä. Kylä sijaitsee seututien 858 varrella. Kylässä asuu nykyisin noin 70 ihmistä. Nimensä kylä lienee saanut kylän laidalla olleesta pienestä järvestä, jonka nimi oli Latvasten järvi. Latvasten järvi on yksi Kalajoen vesistön alkulähteistä.
Kylän syntyhistoriaa

Alkujaan 1900-luvun alkupuolella kylä on ollut ainoastaan yhden talon korpiasutus. Tämä kylän ensimmäinen, Myllypuro-niminen tila on perustettu 1900-luvun alkuvuosina. Tilan nimi, Myllypuro on muotoutunut 1930-luvulla tilan lähellä virranneen puron varrelle rakennetun vesikäyttöisen myllyn mukaan.
Kylän kasvuhistoriaa

1940-luvun lopulla kylälle rakennettiin toinen talo, kaksihuoneinen hirsimökki. 1950-luvun alkuvuosina vesimyllyn lähettyville perustettiin kolmas tila, jolloin alueesta oikeastaan ensimmäisen kerran voitiin käyttää alueellista nimitystä kylä. 1950-luvun alkuvuosina Myllypuron tilan isäntä Leevi Kekkonen rakensi vesimyllyn yhteyteen vesivoimalalaitoksen, joka alkoi jauhaa sähköä Myllypuron sekä myllyn lähelle rakennetun Lähde-nimisen tilan valaistustarpeeksi. 1950-luvulla Myllypuron tilan isäntä Leevi Kekkonen rakensi tilalle suuremman maamoottorikäyttöisen myllyn, jolla jauhettiin viljaa useamman kylän tarpeisiin.
Asutusalueeksi

1950-luvun alkupuolella silloisen maatalousministeriön asutusasiain osaston ylijohtajan, Veikko Vennamon päätöksellä Latvasten kylästä päätettiin perustaa rintamamiesten asuttamiseen tarkoitettu asutusalue. Maa tähän tarkoitukseen otettiin Metsähallituksen sekä jossain määrin pakkolunastuksella silloisten metsäyhtiöiden, muiden muassa Enso-Gutzeit´in maista. Ensimmäinen asutustila eli ns. kylmätila alueelle perustettiin vuonna 1958. Perustettu tila sai nimekseen hyvin tilannetta kuvaavasti Ensilä. Tilan perustajat tulivat Sotkamon Naapurinvaarasta. Kylälle oli 1950-luvulla laaditun kaavan mukaan suunniteltu rakennettavaksi yli 30 asutustilaa sekä muun muassa koulu, urheilukenttä ja kauppa. Vuonna 1960 asutusalueelle perustettiin kolme uutta tilaa, joiden kaikkien perustajat tulivat Kuusamosta. Tähän saakka kaikki Latvasten asutusalueelta asutustiloja saaneet olivat entisiä rintamamiehiä. Vuosien 1961–1962 aikana asutusalueen rakennuskaavaa ja suunnitelmaa muutettiin siten, että suunniteltua asutustilamäärää pienennettiin ja tilojen kokoja suurennettiin. Samalla rakennettavien julkisten tilojen listalta poistettiin koulu, urheilukenttä ja kauppa.
Kasvun aikaa

Vuosien 1964–1966 aikana asutusalueelle perustettiin 14 uutta tilaa, jolloin kylän asuttuina olevien talojen kokonaismäärä nousi 21:een. Tämän uuden "asutusaallon" tulijat olivat kaikki Pyhäjärven alueelta olevia, maata omistamattomaan luokkaan kuuluvia entisiä sekatyömiehiä ja metsureita. Uutta tämän asutusalueen asutushistoriassa oli se, että ainoastaan yksi näistä vuosina 1964–1966 asutustilan saaneista oli entinen rintamamies. Tämän mahdollisti 1960-luvun alkupuolella tehty lainmuutos, jolla mahdollistettiin asutustilojen luovuttaminen myös muille kuin entisille rintamamiehille. Vuodet 1964–1969 olivat kylällä voimakasta rakentamisen aikaa. Tuona aikana kylälle rakennettiin muun muassa edellä mainitut 14 uutta asuinrakennusta, 17 uutta navettarakennusta, aittoja, rehusuojia, latoja, kalustovajoja ja muita pienempiä uudisrakennuksia. Tuona aikana alueelle raivattiin uutta viljelysmaata yli 250 hehtaaria. Kylän asukasluku oli suurimmillaan tuon suuren rakennusvaiheen loppupuolella, jolloin se lienee ollut noin 160 henkilön paikkeilla.
Koulutoiminta

Koska asutusalueen rakennussuunnitelmista poistettiin alueelle rakennettava koulu, koulunkäynti jouduttiin suorittamaan naapurikylän Pitäjänmäen, sekä Kontiolan koululla.
Luettelo Antigua ja Barbudan kaupungeista

St. John’s.
English Harbour.
Tämä on luettelo Antigua ja Barbudalla sijaitsevista kaupungeista.
All Saints
Bolands
Carlisle
Cedar Grove
Codrington
Dickenson Bay
English Harbour
Falmouth
Freetown
Jennings
Liberta
Old Road
Parham
St. John’s
Swetes
Willikies
Louise McDaniel

Louise McDaniel (s. 24. toukokuuta 2000) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa kahdeksan maaottelua ja tehnyt niissä yhden maalin. Hän pelasi ensimmäisen maaottelunsa helmikuussa 2018.
McDaniel edustaa Pohjois-Irlannissa Cliftonvillea.
Llobregat

| Llobregat |
| --- | --- |
 Llobregat-jokea Olesa de Montserratissa
Alkulähde:  Berguedà
Laskupaikka:  El Prat de Llobregat
Maat:   Espanja
Pituus:  175 km
Alkulähteen korkeus:  1259 m
Virtaama:  19 m³/s
Llobregat on yli 170 kilometriä pitkä joki Katalonian itsehallintoalueella Espanjassa. Se saa alkunsa Berguedàn alueelta noin 1300 metrin korkeudesta Pyreneiden vuoristossa, virtaa aluksi etelään ja myöhemmin kaakkoon, ja laskee Välimereen El Prat de Llobregatissa, juuri Barcelonan eteläpuolella.
Aiheesta muualla

Kuvia tai muita tiedostoja aiheesta Llobregat Wikimedia Commonsissa
Loimi

Ravihevonen jäähdyttelee hikiloimi selässään
Toppaloimi pitää hevosen lämpimänä kylmällä säällä
Loimi (joskus hevospeite) on hevosen selkään puettava peite, jonka tarkoitus on suojata eläintä lähinnä kylmältä, kosteudelta, likaantumiselta tai hyönteisiltä.
Loimi kiinnitetään ainakin ryntäiltä ja hännän alta, usein myös yhdellä tai kahdella vyöllä hevosen vatsan alta ja jalkahihnoilla hevosen takajalkojen ympäri. Yksinkertaista peitettä, joka ei myötäile hevosen vartalon muotoja, ei yleensä kutsuta loimeksi vaan huovaksi.
Sopivan kokoinen ja muotoinen loimi ei kiristä eikä hankaa sekä antaa hevosen liikkua vapaasti. Kovinta käyttöä (esimerkiksi piehtaroimista eli maassa kierimistä) kestävät ulkoloimet.
Loimi peittää yleensä hevosen selän, kyljet, lavat ja ryntäät. Siihen saatetaan tarpeen mukaan yhdistää kaulakappale (jopa päähuppu) tai vatsakappale.
Käyttö

Loimi ei yleensä ole hevosen hyvinvoinnin kannalta välttämätön. Sen tarve riippuu sekä hevosyksilöstä että olosuhteista. Terve hevonen ei tarvitse loimitusta ulkona ollessaan pakkasellakaan, jos sillä on normaali kuiva talvikarva, mahdollisuus liikkua vapaasti ja hakeutua suojaan viimalta ja sateelta, sekä riittävä heinän ja juomaveden saanti. Loimituksen tarve kasvaa, jos hevonen on talvikarvaton klippauksen tai esimerkiksi ulkomailta tuonnin vuoksi, iäkäs, sairas, yleiskunnoltaan heikko, nälkäinen tai janoinen, jos sää on raju tai hyvin kylmä, ja jos muuta suojaa ei ole tarjolla.
Loimituksella voidaan säänsuojan lisäksi ehkäistä talvikarvan kasvamista klippaamisen välttämiseksi esimerkiksi kilpahevosilla.
Loimityyppejä

Loimilla on monenlaisia nimiä sekä käyttötarkoituksen että materiaalin tai rakenteen (puuvillaloimi, fleeceloimi, toppaloimi jne.) mukaan.
Kuivatusloimi eli hikiloimi, jonka tehtävä on siirtää kosteus pois hevosen iholta tai karvasta. Yleiset materiaalit ovat fleece ja villa.
Ratsastuslointa käytetään nimensä mukaisesti ratsastuksen aikana. Se peittää vain hevosen takaosan ja osan satulaa ja on helppo riisua satulasta käsin tarpeen tullen. Ratsastuslointa käytetään kylmällä säällä suojaamaan hevosen lihaksia kylmältä ennen lämmittelyä, tai erityisen kylmällä säällä koko ratsastuksen ajan. Se on tarpeen lähinnä klipatun hevosen ratsastuksessa talviaikaan.
Talliloimi on suunniteltu tallikäyttöön pitämään hevosta lämpimänä. Materiaalit ovat hengittäviä kuten puuvilla ja villa.
Ulkoloimi on erityisesti ulkoilua varten suunniteltu lujatekoinen loimi, joka hylkii likaa ja vettä, suojaa hevosta tuulelta ja pysyy hyvin paikoillaan kestäen esimerkiksi maassa piehtaroimista. Talvella käytettävät ulkoloimet voivat olla myös topattuja.
Sadeloimi on tehtävä on hevonen kuivana sateella ja kostella ilmalla. Sadeloimet tehdään vedenpitävistä materiaaleista ja yleensä saumat on eristetty veden pitäviksi.
Ihottumaloimi eli hyönteisloimi on erityisen peittävä loimi, joka on hyönteiskautena välttämätön kesäihottumasta eli hyönteisallergiasta kärsiville hevosille. Torjuttavasta hyönteislajista ja hevosen oireherkkyydestä riippuen ihottumaloimeen voivat kuulua suojukset hännälle, kaulalle, päälle ja vatsanaluselle.
Mahdolliset haitat

Tarpeeton loimen käyttö voi olla hevoselle epämukavaa; sillä voi olla liian kuuma ja se saattaa suorastaan hikoilla liian lämpimän loimen alla. Loimi voi myös hangata hevosta esimerkiksi sään tai lapojen kohdalta. Lointa  ei saisikaan pitää jatkuvasti hevosen päällä pitkiä aikoja kerrallaan, vaan se on ainakin välillä otettava pois harjausta ja samalla karvan ja ihon tarkistusta varten.
Jos hevosen karva on esimerkiksi vettä pitävän ulkoloimen alla kosteaa, se saa helposti hilseilevää ihottumaa (kurarupi). Hevonen voi myös oppia repimään lointa hampaillaan.
Aiheesta muualla

Kuvia tai muita tiedostoja aiheesta Loimi Wikimedia Commonsissa
Heijastavasta materiaalista tehtyjä ratsastusloimia poliisihevosilla.
Louise Lindh

| Louise Lindh> Henkilötiedot |
| --- | --- |
Syntynyt: 20. lokakuuta 1979 (ikä 44) Norrköping
Muut tiedot
Omaisuus:  1,3 miljardia dollaria (3/2018)
Yritys:  L E Lundbergföretagen
Eva Louise Katarina Lindh (s. 20. lokakuuta 1979 Norrköping) on ruotsalainen yritysjohtaja ja miljardööri. Hän sai sisarensa Katarina Martinsonin tavoin vuonna 2015 isältään osuuden isoisänsä Lars Erik Lundbergin (1920–2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Lindh on konserniin kuuluvan Fastighets AB L. E. Lundbergin toimitusjohtaja. Maaliskuussa 2018 yhdysvaltalainen talousjulkaisu Forbes arvioi Lindhin omistusten arvoksi 1,3 miljardia dollaria.
Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Louise Lindh perheineen 14,0 prosenttia (11,2 äänivallasta) ja samoin hänen siskonsa Katarina Martinson perheineen. Yhtiön B-osakkeet noteerataan Tukholman pörssissä (OMXS: LUND B).
Lindh muutti viisivuotiaana vuonna 1985 vanhempiensa ja sisaruksensa kanssa Sveitsin Zürichiin, sillä hänen isänsä halusi tuolloin edullisemman perintöveron. Lindh oppi sujuvan saksan kielen taidon sveitsiläisessä päiväkodissa.
Lindh on opiskellut Tukholman kauppakorkeakoulussa ja suoritti siellä MBA-tutkinnon.
Käännös suomeksi
Louise McPaul

| Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Maa:   Australia> Naisten yleisurheilu. |
| --- | --- | --- | --- |
|  Hopeaa | Atlanta 1996 | keihäs |  |
Louise McPaul, avioiduttuaan Currey, (s. 24. tammikuuta 1969 Port Kembla, Uusi Etelä-Wales) on australialainen entinen yleisurheilija.
Seitsenottelijana uransa aloittanut McPaul erikoistui sittemmin keihäänheittoon. Hän voitti vuoden 1994 Kansainyhteisön kisojen keihäskilpailun ja saavutti Heli Rantasen jälkeen hopeaa Atlantan olympialaisissa 1996. Hän uusi Kansainyhteisön mestaruutensa vuonna 1998. McPaul heitti ennätyksensä 66,80 vuonna 2000, mutta karsiutui samana vuonna Sydneyn olympialaisten loppukilpailusta.
Lucas Belvaux

Lucas Belvaux
Lucas Belvaux (s. 14. marraskuuta 1961 Namur, Belgia) on belgialainen elokuvaohjaaja.
Belvaux on tehnyt elokuvatrilogian Cavale (jännitys, 2002), Un Couple Èpatant (komedia, 2002), ja Après la vie (melodraama, 2002). Esittämällä trilogian osissa samat tapahtumat kolmesta eri näkökulmasta hän pyrkii eri lajityyppien avulla hahmottamaan elokuvan olemusta.
Belvaux'lla on tekeillä elokuva Rapt ranskalaisen paronin ja yritysjohtajan Édouard-Jean Empainin kidnappauksesta vuonna 1978.
Belvaux'n veli oli ohjaaja Rémy Belvaux. Hänen toinen veljensä Bruno Belvaux on kirjailija.
Aiheesta muualla

Lucas Belvaux Internet Movie Databasessa. (englanniksi)
Lori Petty

Lori Petty vuonna 2010.
Lori Lee Petty (s. 14. lokakuuta 1963) on yhdysvaltalainen näyttelijä. Hän syntyi helluntailaisen papin tyttärenä Chattanoogassa Tennesseessä ja valmistui North High Schoolista Iowassa vuonna 1981.
Ennen ryhtymistään näyttelijäksi Petty työskenteli graafisena suunnittelijana. Hänet tunnetaan muiden muassa elokuvista Myrskyn ratsastajat (1991), Omaa luokkaansa (1992), Free Willy – pelastakaa Willy (1993), Tank Girl (1995) ja Route 666 (2001).
2000-luvulla Petty on myös ohjannut ja käsikirjoittanut. Hän on menestynyt myös taidemaalarina. Hän on kasvissyöjä.
Aiheesta muualla

Lori Petty Internet Movie Databasessa. (englanniksi)
Viralliset sivut (englanniksi)
Luettelo Ranskan ympäriajon voittajista

Taulukossa on Ranskan ympäriajon voittajat.
Kilpailukategoriat ja paidat

Keltaista paitaa (maillot jaune) kantaa kokonaiskilpailun johtaja. Kilpailua johtavan ajajan keltainen paita oli ensimmäistä kertaa käytössä vuonna 1919.
Punapilkkupaitaa (maillot à pois rouges) mäkikilpailun ykkösmies. Paras vuoristoetappien erikoismies on huomioitu vuodesta 1933 lähtien, mutta punapilkkupaita esiintyi Tour de France:ssa ensimmäisen kerran vasta 1975.
Vihreää paitaa (maillot vert) pistekilpailun paras, joka käytännössä on kirimies
Valkoista paitaa (maillot blanc) kantaa kilpailun paras nuori kilpailija, joka on alle 25-vuotias 1. tammikuuta kuluvana vuonna.
Yritteliäimmän ajajan titteli (prix de combativité) on jaettu lähes joka vuonna vuodesta 1959 alkaen. Arviointiperusteet ovat vaihdelleet vuosien aikana, nykyään mukana on kaikki etapit lukuun ottamatta aika-ajoja. Eniten pisteitä saa irtiotoista ja niiden yrityksistä. Erillistä paitaa ei tässä tapauksessa ole käytössä, vaan tunnuksena toimii valkoinen kilpailunumero punaisella pohjalla. Normaalisti käytössä on musta kilpailunumero valkoisella pohjalla.
Parhaan joukkuen palkinto on jaettu vuodesta 1930 alkaen. Vuodesta 2006 alkaen kilpailua johtava joukkue on käyttänyt keltapohjaisia kilpailunumeroita normaalien valkopohjaisten sijaan. Joukkuekilpailuun tuloksiin huomioidaan etapin kolme parasta ajajaa jokaisesta joukkueesta.
Kilpailun johtaja
Mäkikilpailun johtaja
Kirikilpailun johtaja
Nuorten kilpailun johtaja
Yritteliäin ajaja
Joukkuekilpailua johtava joukkue
Kilpailukategoriat ja paidat > Lakkautetut kategoriat

Aiemmin oli oma punainen paita (maillot rouge) parhaalle välikirimiehelle. Välikirikilpailua käytiin vuodesta 1971 alkaen ja siitä luovuttiin vuoden 1989 jälkeen. Tällöin yhdistettiin välikiripisteet vihreän paidan kirikilpailuun. Punainen paita oli käytössä välikirikilpailun symbolina vuosina 1984–1989.
Vuodesta 1968 alkaen oli käytössä yhdistelmäpaita (maillot combinaison) kilpailijalle, joka oli parhaiten sijoittunut kaikkien erilliskilpailuiden yhteistuloksissa. Tästäkin paidasta luovuttiin vuoden 1989 jälkeen. Paitaa ei käytetty kaikkina vuosina ja vuosina 1980–1982 kyseisen paidan kilpailu käytiin sponsorin mukaan nimettynä 'TF1 Grand Prix' -nimellä.
Vuonna 2003 ympäriajon 100-vuotisjuhlakilpailussa kilpailtiin kuuden ensimmäisessäkin ympäriajossa mukana olleen etapin yhteistuloksesta. Voiton vei Australian Stuart O'Grady.
Huomioitavaa

Kaikki Lance Armstrongin tulokset mitätöitiin lokakuussa 2012 dopingin takia. Tilalle päätettiin olla nimeämättä uusia voittajia, joten nykyisin vuosien 1999–2005 ympäriajoilla ei ole kokonaiskilpailun voittajia lainkaan.
Vuonna 2010 kilpailun voittanut Alberto Contador jäi kiinni dopingista ja menetti voittonsa. Denis Menšovin suoritus hylättiin biologisen dopingpassin arvojen perusteella.
Vuonna 2009 mäkikirikilpailun voittaneen Franco Pellizottin todettiin syyllistyneen veridopingiin.
Vuonna 2008 mäkikilpailun voittanut ja kokonaiskilpailussa kolmanneksi sijoittunut itävaltalainen Bernhard Kohl kärähti Tourin jälkeen dopingista ja hänen tuloksensa mitätöitiin.
Vuoden 2007 tuloksista Levi Leipheimerin saavutus on poistettu, koska hänen todettiin osallistuneen Lance Armstrongin ja US Postal -tallin dopingohjelmaan. Leipheimerin kaikki tulokset kesäkuusta 1999 elokuuhun 2006 sekä heinäkuussa 2007 mitätöitiin.
Vuonna 2006 kilpailun voittanut Floyd Landis kärähti dopingista ja Óscar Pereiro Sío nousi voittajaksi.
Vuoden 2005 tuloksista Jan Ullrichin saavutus on poistettu, koska hänen todettiin syyllistyneen veridopingiin ns. Operación Puerto -tutkinnassa vuonna 2012. Ullricin kaikki tulokset mitätöitiin toukokuusta 2005 alkaen. Ullrich myönsi veridopingin käytön 2013.
Vuonna 1997 Peter Luttenberger sai valkoisen paidan, vaikka oli 2. paras nuori, koska paras nuori Jan Ullrich voitti keltaisen paidan.
Vuoden 1996 Bjarne Riisin voitto mitätöitiin dopingin vuoksi kesäkuussa 2007, mutta palautettiin seuraavana vuonna. Riis myönsi käyttäneensä tuolloin dopingia, mutta Kansainvälisen pyöräilyliiton sääntöjen mukaan rikkomuksista voidaan rangaista vain 10 vuotta taaksepäin.
Vuonna 1986 ei palkittu parasta nuorta vaan paras ensikertalainen.